 Afhayeenkii hore Xuseen Deyr oo ka hadlayay caqabadaha madaxwaynuhu la kulmay ayaa sheegay in daan-daansiga Somalia uu mid yahay duruufaha adag ee madaxwaynuhu la kowsaday Dabcan madaxwayne waliba nasiibkiisa ayuu la kowsadaa , Muuse Biixi waxaad moodaa inuu ku soo yar beegmay waxoogaa yar oo carqalad gudaha ah iyo taas aynu dalkaa Somalia is hayno laakiinse waxaan hubaa in xukuumadda uu madaxwayne Muuse Biixi Cabdi gadhwadeenka ka yahay inay ka baxayso duruufahan adag ee hadda soo food saaray ee ka mid tahay daan-daansiga iyo gardarrada qaawan ee ay Somalia ku soo qaaday. 